In 2005 behaal haar kortverhaal "’n Persiese Sprokie" die tweede plek in ’n Nasionale Kortverhaalwedstryd wat deur die Stellenbosch Woordfees en Protea Uitgewers geborg is.
’n Kortverhaal “Kind sonder naam” word onlangs in Die Nuwe Afrikaanse Prosaboek opgeneem deur die samestellers Steward van Wyk en Sonja Loots.
Christine woon saam met haar man Bertus op ’n plaas 30 km vanaf Barrydale. Hulle het drie kinders: Joané, Albert, en Carli. Die afgesonderde leefwyse op ’n plaas, wat in ’n reis na binne vergestalt, het volgens haar ’n definitiewe invloed op haar skryfwerk. Dít, tesame met haar buitelandse reise wat kontrasterend op die daaglikse lewe inwerk. Sy is ook ’n skilder en doen veral studies met ’n simboliese inslag.